Aleksandr Farmanov. Aleksandr Kasimovich Farmanov (15.6.1958, Bekobod) – Oʻzbek davlat arbobi. Oʻzbekiston Qahramoni. Hayoti. 1980-yilda Jambul irrigatsiya va melioratsiya-qurilish institutini fuqarolik muhandisi mutaxassisligi boʻyicha tugatgan. 1980-1981-yillarda usta, keyin Aktyubinskdagi „Vodokanal“ korxonasi boʻlim mudiri boʻlib ishlagan. 1981-1985-yillarda avval Bekobod sement zavodining taʼmirlash va qurilish, soʻngra quvur va shifer sexlariga rahbarlik qildi. 1985-1995-yillar (1992-1993-yillarda qisqa tanaffus bilan) Bekobod sement zavodi direktori. 1995-yil maydan 2008-yil iyulgacha „Oʻzbekiston metallurgiya kombinati aksiyadorlik birlashmasi“ bosh direktori. 2008-yil 23-iyuldan boshlab „Olmaliq kon-metallurgiya kombinati“ OAJ Bosh direktori. Birinchi chaqiriq Senat aʼzosi (2005-2010). Svetlana Farmanova bilan turmush qurgan va Yuliya, Alena va Aleksandra ismli qizlari bor.